SPRÁVA ZO ZAHRANIČNEJ PRACOVNEJ CESTY

1.  Účastníci ZPC:
Mgr. Július KRAVJAR, CVTI SR, Lamačská cesta 8/A, 811 04 Bratislava, odborný pracovník; angličtina, nemčina, ruština, poľština
2.  Zahraničná pracovná cesta:
Miesto:  Brussel, DG R&I (Directorate-General for Research & Innovation)
Termín a trvanie: 28. – 30. júna 2016
Účel cesty: 
-	Workshop on the European Open Science Cloud (EOSC): Governance & Funding
-	Konzultácia ohľadne SK ANTIPLAG

ÚČASTNÍCI, KTORÝM EK REFUNDUJE NÁKLADY za akciu EOSC
- Mgr. Július KRAVJAR - odborný pracovník 
3.  Rámcový program pobytu:
28. 6. 2015          	20.35 hod. 			odlet z Bratislavy
29. 6. 2015                  09.00 – 17.30 hod.		EOSC Governance & Funding Workshop
30.6.2016		11.00 – 13.30 hod.		DG R&I: konzultácia o SK ANTIPLAG 
30. 6. 2015              	18.25 hod.			odlet z Bruselu
4.  Stručný priebeh rokovaní, resp.  študijného pobytu:

4.1 Workshop on the European Open Science Cloud (EOSC): Governance & Funding

Európska iniciatíva v oblasti cloud computingu má pomôcť predovšetkým vede, ale aj priemyslu a verejným orgánom v Európe získať prístup k špičkovým dátovým infraštruktúram a službám založeným na cloude, pretože sú čoraz viac rozhodujúcimi faktormi úspechu v digitálnej ekonomike. 
Európska iniciatíva v oblasti cloud computingu by mala každému výskumnému centru, každému výskumnému projektu a každému výskumníkovi v Európe sprístupniť prvotriedne superpočítačové kapacity, ako aj kapacity týkajúce sa uchovávania dát a dátovej analýzy, ktoré potrebujú, aby uspeli v celosvetovom inovačnom systéme založenom na dátach. 
Táto iniciatíva umožní rozšíriť základňu používateľov infraštruktúr a služieb o verejný sektor a priemysel vrátane malých a stredných podnikov (MSP), pričom zaručí primeranú úroveň zabezpečenia, prenosnosti dát, interoperability, ako aj súlad s právnymi požiadavkami EÚ. 
Úspech tejto iniciatívy bude závisieť od toho, do akej miery členské štáty a súkromný sektor pochopia výhody plynúce zo zvládnutia tejto výzvy a do akej miery budú ochotné v tejto oblasti spolupracovať. 
Zhrnutie workshopu:
Roadmap
Potrebu vypracovať EOSC Roadmap deklarovala EK v apríli 2016 (European Cloud Initiative - Building a competitive data and knowledge economy in Europe). K jej formovaniu prispel workshop a aj správa A Cloud on the 2020 Horizon (Commission High Level Expert Group on the European Open Science Cloud Realising the European Open Science Cloud: first report and recommendations).

EOSC Roadmap bude dokončená do začiatku roka 2017. V nadväznosti na to EK pripraví súbor usmernení do konca roka 2017, vrátane akčného plánu previesť FAIR dátové zásady (vyhľadateľnosť, prístupnosť, interoperabilnosť a opakovaná použiteľnosť - Findability, Accessibility, Interoperability, Reusability) do praktických nástrojov, pravidlá angažovanosti pre zúčastnené strany, prevádzkových konceptov pre budúce riadenie a financovanie modelov. 

Členské štáty budú zohrávať aktívnu úlohu pri vytváraní EOSC Roadmap a súbor usmernení pre EOSC prostredníctvom svojich zástupcov v Rade (Research Working Party, ERAC, atď.)  a v programových poradných orgánoch, ako aj na ministerstvách, v European Economic and Social Committee, atď.

Financovanie
Workshop zdôraznil potrebu viac zamerať Horizon 2020  (ďalšom programovom období) na rozšírenie už existujúcej infraštruktúry vedeckých údajov nad rámec životného cyklu projektu, integrovať a spájať ich do udržateľných celkov. Relevantná podpora členských štátov je zásadná, pretože už existuje vysoká úroveň povedomia o potrebe zníženia fragmentácie a tým aj nákladov. Diskutované boli niektoré modely financovania vrátane krátkodobých projektov založených na  dlhodobej sebestačnosti. Kombinácia štrukturálnych, inovačných, konkurenčných fondov a užívateľských poplatkov by mohla podporiť aj vytvorenie a sebestačnosť EOSC. Niekoľko možností bude predložených na ďalšie, podrobnejšie prerokovanie. 

Zdroje financovania:
•	2 miliardy EUR (30%) z programu Horizont 2020 umožní podporiť európsky cloud pre otvorenú vedu a naštartovať európsku dátovú infraštruktúru. 
•	4,7 miliardy EUR je prvotný odhad potrebných dodatočných verejných a súkromných investícií na obdobie piatich rokov, z toho 
o	3,5 miliardy EUR na dátovú infraštruktúru, 
o	1 miliarda EUR na hlavné projekty celoeurópskeho rozsahu týkajúce sa kvantových technológií a 
o	0,2 miliardy EUR na opatrenia na rozšírenie prístupu a budovanie dôvery. 

4,7 miliardy EUR eur bude musieť byť hradené z kombinovaných zdrojov, pri ktorých členské štáty budú hrať dôležitú úlohu.

Riadenie / správa
Pokiaľ ide o riadenie EOSC, alternatívne modely sú v súčasnosti vyvíjané na základe existujúcich spôsobov riadenia na európskej úrovni (napr. GÉANT) a na globálnej úrovni (napr. Belmont Forum). Zdôraznená bola potreba jednoznačne objasniť rozdiely medzi architektúrou a správou.

Z hľadiska architektúry, tam bol náznak, že EOSC bude pôsobiť ako dôveryhodná tretia strana medzi požiadavkami na vedecké údaje (tradične financované z verejných peňazí) a cloud-based vedeckých služieb pnúkaných trhom, založený na dátových zásadach FAIR (Findability, Accessibility, Interoperability, Reusability).

Potrebná je jasná štruktúra riadenia so zadefinovanými "pravidlami hry" a dohliadanie nad tokmi rozhodnutí pri rešpektovaní princípu subsidiarity. Riadenie EOSC pomôže zabrániť duplicite úsilia, fragmentácii a izolovaným riešeniam. Okrem toho bude mať kapacitu na zefektívneniu rozhodovacích procesov vo vzťahu k zdieľaniu vedeckých dát.

Ďalšie témy
Ďalšími témami EOSC boli predovšetkým technické témy a niekoľko politických. Prerokované boli FAIR data, interoperabilita, plány pre správu dát, konektivita, normy, interdisciplinarita, cloud-based služby, pravidlá pre spoločné obstarávanie, jednotný digitálny trh, rôzne možnosti pre právnu stránku, ľudské zdroje a zručnosti, potreba odborníkov a medzinárodná spolupráca.

Workshop bol organizovaný DG Research and Innovation v spolupráci s DG Communications Networks, Content & Technology.

V diskusii sa vyskytli aj protichodné názory a to vo veci ako budovať EOSC: či prístupom bottom-up alebo top-down. Čistý bottom-up model je s najväčšou pravdepodobnosťou nepriechodný.

Veľká váha bola pripisovaná nájdeniu udržateľného a spravodlivého modelu hodnoty za peniaze. Pripraviť široko akceptovateľný EOSC model pre využívanie určite bude zložitou úlohou. Právne otázky týkajúce sa open data sa budú pravdepodobne dotýkať aj autorského práva. Pokiaľ ide o jednoznačnú identitu vedcov, spomenutá bola orcid.org.

Preferovaná bola táto definícia Open Science:

„Open Science: an umbrella term for a technology and data driven systemic change in how researchers work, collaborate, share ideas, disseminate and reuse results, by adopting the core values that knowledge should be reusable, modifiable and redistributable.

One fundamental requirement for Open Science is that all research data and the associated tools and services should be Findable, Accessible, Interoperable and Reusable (i.e. FAIR).“

Viac o FAIR princípoch: The FAIR Guiding Principles for scientific data management and stewardship, http://www.nature.com/articles/sdata201618.

Príspevky na workshope predniesli:
Barend Mons, Chair of the High Level Expert Group
Jean Claude Burgelman, Head of Unit Data, Open Access and Foresight
Wainer Lusoli, Unit Data, Open Access and Foresight, Policy Officer
Antonio di Giulio, Head of Unit Research Infrastructures
Augusto Borgueno Arjona, Head of Unit eInfrastructure

Na workshope boli zastúpené tieto členské štáty: SE, BE, NL, DK, FR, RO, UK, IT, ES, NO, SK; boli tam aj zástupcovia CH, TR.

V dvoch kľúčových dokumentoch je určitý nesúlad. V materiáli EK z apríla 2016 sa hovorí: „Z praktického hľadiska to pre 1,7 milióna európskych výskumníkov a 70 miliónov odborníkov vo vede a technike bude EOSC predstavovať virtuálne prostredie s bezplatným využívaním otvorených a plynulých služieb na uchovávanie, správu, analýzu a opätovné použitie výskumných dát naprieč hranicami a vednými disciplínami.“ Ale v správe expertnej skupiny sa už píše o vypracovaní udržateľného a spravodlivého modelu hodnoty za peniaze.

Z našej strany bolo pripomenuté, že pri budovaní nových HW infraštruktúr je potrebné myslieť na efektivitu nákladov, efektivitu spotreby energie a nové infraštruktúry umiestňovať do regiónov, kde je možné dosiahnuť PUE (power usage effectiveness) blízke 1 (<1,2), kde je možné využívať prirodzené chladenie. Nové infraštruktúry by myli byť typu state-of-the art technology a world-class eco-efficiency systems.

4.1 Konzultácia ohľadne SK ANTIPLAG na DG Research and Inovation 
Unit R.3 - Strategic programming, planning and compliance
EK plánuje kontrolovať originalitu žiadostí o projekty a výstupy z nich systémom na detekciu plagiátov. Podrobne sa zaujímali o systém SK ANTIPLAG. Je zaujímavosťou, že majú vlastný tím, ktorý to má riešiť. Dá sa povedať, že ešte nie sú veľmi ďaleko (odhad) a že nasadenie odskúšaného systému by mohlo urýchliť a zlacniť nasadenie systému. CVTI SR v prípadne záujmu poskytne ďalšie konzultácie.

5.  Odporúčané závery:
1. Informovať akademickú obec o iniciatíve EOSC
2. Analyzovať pripravenosť: 
slovenského právneho systému
akademickej obce na Slovensku
MŠVVaŠ SR 
na pripravované zámery iniciatívy EOSC. 
3. Iniciatíva EOSC bude mať niekoľko oblastí praktických dopadov na členské štáty EU v oblastiach:
- riadenia
- open research data
- integrácie a federácie IKT infraštruktúry
- ľudských zdrojov
- legislatívy
- financií
4. Využiť poznatky zo ZPC pri rozvoji IKT infraštruktúry CVTI SR a súvisiacich služieb.
5. Možno by bolo dobré zvážiť na úrovni ministerstva, vlády, či v rámci SK PRES neurobiť gesto a ponúknuť EK náš systém na odhaľovanie plagiátov, vzhľadom na to, že pracujú sami na vývoji a čaká ich ešte asi dlhá cesta.
6.   Prehľad prinesenej dokumentácie a miesto jej uloženia
Dokumentácia:
linky v texte
http://ec.europa.eu/research/openscience/index.cfm?pg=open-science-cloud-workshop
7.   Osobitne vyhodnotený očakávaný prínos ZPC
ZPC umožnila 
a.	detailnejšie sa oboznámiť s najbližšími krokmi iniciatívy EOSC 
b.	čiastočne sa oboznámiť so zámermi EK ohľadne kontroly originality žiadostí o projekty a výstupy z nich systémom na detekciu plagiátov
c.	Poznatky zo ZPC budú využité pri rozvoji IKT infraštruktúry CVTI SR a súvisiacich služieb pre vedecko-výskumnú komunitu na Slovensku

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. 
Súhlasím so zverejnením správy na internete: áno

Dátum: 7. 7. 2016
Správu vypracoval:	Mgr. Július Kravjar
   
Dátum: 7. 7. 2016
									
Správu schválil:  prof. RNDr. Ján TURŇA, CSc., generálny riaditeľ